ການເຈລະຈາ ມາຣາທອນ ລະຫວ່າງ ສອງເກົາຫຼີ ແກ່ຍາວ ອອກໄປຕື່ມ
ການປຶກສາຫາລື ຂັ້ນສຸກເສີນ ລະຫວ່າງ ເກົາຫຼີເໜືອ ແລະ ໃຕ້ ເລີ້ມຕົ້ນຂຶ້ນ ໃນວັນເສົາ ບໍ່ດົນຫຼັງຈາກ ທີ່ພຽງຢາງ ໄດ້ອອກວັນເສັ້ນຕາຍ ເພື່ອໃຫ້ໂຊບ ຢຸດເຊົາ ການກະຈາສຽງ.
ໃນວັນຈັນມື້ນີ້ ປະທານາທິບໍດີ ເກົາຫຼີໃຕ້ ທ່ານນາງ Park Geun-hye ໄດ້ຮຽກຮ້ອງຢ່າງເປີດເຜີຍ ຕໍ່ເກົາຫຼີເໜືອ ໃຫ້ແກ້ໄຂ ບັນຫາ ການເກາະຜິດຕ່າງໆ ເມື່ອບໍ່ດົນມານີ້ ຊຶ່ງໃນຂະນະທີ່ ການເຈລະຈາ ລະດັບສູງ ລະຫວ່າງສອງຝ່າຍເກົາຫຼີ ດຳເນີນໄປ ຢູ່ນັ້ນ ປາກົດວ່າ ບໍ່ສາມາດບັນລຸ ການຕົກລົງກັນໄດ້ ໃນທາງ ການທູດ ເພື່ອຈະຫລີກລ່ຽງສົງຄາມ ໃນແຫຼມເກົາຫຼີ ທ່ານນາງ Parkເວົ້າຢູ່ທີ່ກອງປະຊຸມຂອງ ບັນດາທີ່ປຶກສາ ຂອງ ປະທານາທິບໍດີ ວ່າ ການເຈລະຈາຂັ້ນສຸກເສີນ ໄດ້ຈັດຂຶ້ນ ທີ່ບ້ານຢຸດຍິງ Panmunjom ຢູ່ຊາຍແດນຂອງທັງ ສອງປະເທດ ຊຶ່ງເລີ້ມຕົ້ນຂຶ້ນເມື່ອ ວັນເສົາຜ່ານມາ ບໍ່ດົນຫຼັງຈາກ ວັນເສັ້ນຕາຍທີ່ພຽງຢາງ ໄດ້ປະກາດອອກໄປນັ້ນ ໄດ້ໝົດອາຍຸລົງ ເພື່ອໃຫ້ໂຊລຢຸດເຊົາການໂຄສະນາກະຈາຍສຽງ ຂ້າມຊາຍແດນເຂົ້າໄປຍັງເກົາຫຼີເໜືອ ຫຼືບໍ່ດັ່ງນັ້ນ ຈະປະເຊີນກັບການໂຈມຕີທາງທະຫານ ການເຈລະຈາ ມາເຖິງເວລານີ້ ຍັງສືບຕໍ່ໄປເປັນມື້ທີ 3 ແລ້ວ ໂດຍປາດສະຈາກສັນຍານໃດໆ ຂອງຄວາມກ້າວໜ້າເລີຍ ທັງສອງຝ່າຍ ຕ່າງກໍມີຜູ້ຕາງໜ້າ ໂດຍເຈົ້າໜ້າທີ່ທະຫານ ລະດັບສູງ ແລະ ນັກການທູດ ເລຂາທິການໃຫຍ່ ອົງການສະຫະປະຊາຊາດ ທ່ານ Ban Ki-moon ອະດີດລັດຖະມົນຕີ ຕ່າງປະເທດ ເກົາຫຼີໃຕ້ ຮຽກຮ້ອງໃຫ້ທັງສອງຝ່າຍ ເພີ້ມຄວາມພະຍາຍາມຂອງພວກຕົນ ຂຶ້ນເປັນ ເພື່ອໃຫ້ບັນລຸການປານີປານອມກັນ ໃນຂະນະດຽວກັນນັ້ນ ບັນດາເຈົ້າໜ້າທີ່ ບໍ່ໄດ້ໃຫ້ຄຳເຫັນໃດໆ ພຽງແຕ່ກ່າວວ່າ ການ ເຈລະຈາ ແມ່ນ  ຕ່າງຝ່າຍປາກົດວ່າ ບໍ່ຍອມປານີປານອມກັນ ກ່ຽວກັບຄວາມ ຮຽກຮ້ອງຕ້ອງການຂອງຕົນ ທີ່ເປີດເຜີຍໄປແລ້ວນັ້ນ ເພື່ອຍຸດຕິວິກິດການໃນເວລານີ້ ຫຼັງຈາກທີ່ໄດ້ກ່າວຫາ ພຽງຢາງ ສຳຫລັບການວາງລະເບີດຝັງດິນ ໃສ່ຟາກເບື້ອງເຂດຊາຍ ແດນ ບ່ອນປອດທະຫານ ຫຼື (DMZ) ຂອງເກົາຫຼີໃຕ້ນັ້ນ ຊຶ່ງໄດ້ເຮັດໃຫ້ທະຫານສອງຄົນ ໄດ້ຮັບບາດເຈັບ ແລະ ໂຊລໄດ້ເລີ້ມທຳການໂຄສະນາກະຈາຍສຽງ ຂ້າມຊາຍແດນເຂົ້າໄປ ຍັງບໍລິເວນເຂດຊາຍແດນຕິດກັບເກົາຫຼີເໜືອ ເມື່ອບໍ່ດົນມານີ້ ຄືນອີກເປັນຄັ້ງທຳອິດ ໃນ ໄລຍະ 10 ປີຜ່ານມາ ມີລາຍງານວ່າ ເມື່ອອາທິດແລ້ວນີ້ ທັງສອງເກົາຫຼີ ໄດ້ຍິງປືນໃຫຍ່ເຂົ້າໃສ່ກັນ ຢູ່ໃນເຂດ DMZ ໃກ້ກັບ ສະຖານທີ່ຕັ້ງຂອງລຳໂພງໃຫຍ່